માનવમિત્ર, અમદાવાદ : મોબાઈલમાં કંપનીની જાહેરાત જુઓ અને રૂપિયા કમાઓ તેવી લાલચ આપીને શહેરનાં એક દંપતીએ લાખો રૂપિયાની ઉચાપત કરી હોવાની ફરિયાદ વસ્ત્રાપુર પોલીસ સ્ટેશનમાં નોંધાઈ છે. આ દંપતીએ મોટી મોટી કંપનીઓ સાથે તેમના કોન્ટ્રાક્ટ છે અને અલગ અલગ પેકેજની લોભામણી લાલચ આપીને શહેરનાં એક જમીન દલાલ પાસેથી ૯.૬૮ લાખની રકમ પડાવીને રફુચક્કર થઇ જતાં પોલીસે હવે આ ઠગ દંપતિને પકડી પાડવાના ચક્રો ગતિમાન કર્યા છે.